Rámcová dohoda č. : XXXX

**Rámcová dohoda č.**

**na prístup a poskytovanie papierových a elektronických leteckých navigačných máp s celosvetovým mapovým pokrytím s pravidelnou aktualizáciou**

uzatvorená podľa § 2 ods. 5 písm. g) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) a v zmysle ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len „rámcová dohoda“)

**Zmluvné strany**

**Objednávateľ:** **Slovenská republika zastúpená Ministerstvom vnútra Slovenskej republiky**

Pribinova 2

812 72 Bratislava

Zastúpený: XXXXXXXX

IČO:

Bankové spojenie: Štátna pokladnica xxxxxxxxxxxxx

Číslo účtu:

BIC/SWIFT kód:

(ďalej len „objednávateľ“)

a

**Poskytovateľ:** XXXXXXXX

Zastúpený: XXXXXXXX

email: XXXXXXXXXXXXXXXXXXX

IČO: XXXXXXXX

IČ DPH: XXXXXXXX

Bankové spojenie: xxxxxxxxx

Poskytovateľ je zapísaný v Obchodnom registri vedenom XXXXXXXX

(ďalej len „poskytovateľ“)

(objednávateľ a poskytovateľ ďalej len „zmluvné strany“)

**Článok I.**

**Úvodné ustanovenia**

A. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona   
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z. “) vyhlásilo oznámením č. xxxxx - MSS, zverejneným vo Vestníku verejného obstarávania č. ....../2022 p. č. xxxxx – xxx zo dňa ...........2022 verejnú súťaž na predmet zákazky „Prístup a poskytovanie papierových a elektronických leteckých navigačných máp s celosvetovým mapovým pokrytím, s pravidelnou aktualizáciou“ (ďalej len „verejné obstarávanie“).

1. Na základe vyhodnotenia ponúk bola ponuka predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky predávajúceho sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto rámcovú dohodu.
2. Objednávateľ týmto vyhlasuje, že je spôsobilý túto rámcovú dohodu uzatvoriť a plniť záväzky v nej obsiahnuté.
3. Poskytovateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
4. Základným účelom tejto rámcovej dohody je v súlade s výsledkom verejného obstarávania poskytovanie služieb tak ako sú zadefinované v čl. 1 bod 1.1. a v Prílohe č. 2 Opis predmetu zákazky tejto rámcovej dohody.

**Článok II.**

**Predmet rámcovej dohody**

2.1 Predmetom tejto rámcovej dohody je záväzok poskytovateľa riadne a včas poskytnúť objednávateľovi elektronické služby, ktoré spočívajú v sprístupnení aplikácie v rámci webového rozhrania alebo terminálového rozhrania a poskytnutí všetkých potrebných prístupových údajov v súlade s prílohou č. 2 Opis predmetu zákazky tejto rámcovej dohody (ďalej len „služby“), a záväzok objednávateľa zaplatiť poskytovateľovi za poskytnuté služby cenu dohodnutú v súlade s článkom III. tejto rámcovej dohody a Prílohou č. 1, ktorá tvorí neoddeliteľnú súčasť tejto rámcovej dohody.

2.2 Služby na základe tejto rámcovej dohody sa objednávateľovi poskytujú za účelom zabezpečenia plánovania letov, efektívneho navigovania po letových tratiach vo vzdušnom priestore a poskytovania aktuálnych letových informácií potrebných pre vykonanie letu, t. j. aktualizácia navigačných databáz a údajov zmenovej služby a mobilné zariadenia pre pokrytie.

2.3 Špecifikácia služieb pre jednotlivé útvary objednávateľa je uvedená v Prílohe č. 2, ktorá tvorí neoddeliteľnú súčasť tejto rámcovej dohody.

2.4 Služby podľa bodu 2.1 tohto článku rámcovej dohody poskytovateľ poskytne objednávateľovi formou sprístupnenia aktualizácie v lehote uvedenej v čl. V. bodu 5.2 tejto rámcovej dohody.

2.5Poskytovateľ poskytne objednávateľovi služby vrátane: dodania papierových leteckých navigačných máp s celosvetovým mapovým pokrytím (ďalej len „mapy“), prístupu do klientskej (download) sekcie na internetových stránkach poskytovateľa, online aktualizácie dát do mobilných elektronických zariadení a uvedenia služby do prevádzky.

2.6 Služby bude poskytovateľ poskytovať objednávateľovi na základe jednotlivých písomných objednávok objednávateľa (ďalej len „objednávka“), ktoré poskytovateľ písomne akceptuje spôsobom dohodnutým v tejto rámcovej dohode bez výhrad (ďalej len „akceptovaná objednávka“). Pre účely tejto rámcovej dohody je písomne akceptovaná objednávka čiastkovou zmluvou. Súčasťou akceptovanej objednávky sú aj príslušné zmluvné podmienky uvedené v tejto rámcovej dohode.

2.7 Poskytovateľ sa zaväzuje na základe akceptovaných objednávok poskytnúť objednávateľovi služby v súlade s podmienkami stanovenými v tejto rámcovej dohode a v akceptovanej objednávke .

2.8 Poskytovateľ nemá právny nárok na zadanie objednávky na poskytnutie služby podľa tejto rámcovej dohody. Zadávanie objednávok bude závislé výlučne od potrieb objednávateľa a bude limitované výškou vyčleneného finančného limitu dohodnutého v článku III. bod 3.3 tejto rámcovej dohody.

2.9 Poskytovateľ vyhlasuje, že má oprávnenie/spôsobilosť poskytovať služby podľa tejto rámcovej dohody, a to po celú dobu platnosti a účinnosti tejto rámcovej dohody. Ak v priebehu platnosti a účinnosti tejto rámcovej dohody poskytovateľovi zanikne takéto oprávnenie/spôsobilosť, je poskytovateľ povinný o tejto skutočnosti informovať objednávateľa najneskôr do 3 dní od jej vzniku a toto oprávnenie/spôsobilosť si bezodkladne obnoviť, a to najneskôr do 15 dní od zániku tohto oprávnenia/spôsobilosti, ak sa zmluvné strany nedohodnú písomne inak. Ak si v stanovenom termíne poskytovateľ neobnoví svoju spôsobilosť/oprávnenie, je objednávateľ oprávnený odstúpiť od tejto rámcovej dohody a/alebo od akceptovanej objednávky. Poskytovateľ je povinný v čase, keď oprávnenie/spôsobilosť nebude platné, zdržať sa poskytovania služieb. Termín poskytnutia služieb v zmysle príslušnej akceptovanej objednávky sa však o dobu, po ktorú poskytovateľ nemal spôsobilosť/oprávnenie nepredlžuje. Počas doby, po ktorú nebude mať poskytovateľ platné oprávnenie/spôsobilosť poskytovať služby podľa tejto rámcovej dohody zodpovedá objednávateľovi za akékoľvek a všetky škody tým spôsobené.

2.10 Poskytovateľ vyhlasuje, že je oprávneným subjektom na poskytovanie služieb objednávateľovi podľa tejto rámcovej dohody a jednotlivých akceptovaných objednávok.

2.11 Poskytovateľ vyhlasuje, že so spoločnosťou Jeppesen Sanderson, Inc. so sídlom 55 Inverness Drive East, Englewood, Colorado USA 80112-5498, má autorské práva k aplikácii uvedenej v bode 2.1 tohto článku tejto rámcovej dohody (ďalej len „softvér“) riadne vysporiadané a je oprávnený licenciu k softvéru podľa tohto článku objednávateľovi ako nadobúdateľovi postúpiť ako nevýhradnú, a to na obdobie dohodnuté v tejto rámcovej dohode a v akceptovaných objednávkach, podľa podmienok dohodnutých v tejto rámcovej dohode a/alebo v akceptovaných objednávkach, v neobmedzenom rozsahu a spôsobom potrebným na dosiahnutie účelu tejto rámcovej dohody a akceptovaných objednávok.

**Článok III.**

**Cena**

3.1 Cena za služby je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách.

3.2 Cena za poskytnutie služby bude stanovená v akceptovanej objednávke v súlade s Prílohou č. 1 tejto rámcovej dohody.

3.3 Zmluvné strany sa dohodli, že poskytovateľ poskytne objednávateľovi služby na základe akceptovaných objednávok v celkovom finančnom limite maximálne do: XXXXXX,XX EUR s 20 % DPH (slovom: XXXXXX,XX EUR s 20 % DPH). Celkový maximálny finančný limit je konečný a neprekročiteľný. Objednávateľ nie je povinný celkový maximálny finančný limit vyčerpať prostredníctvom zadávania objednávok. Poskytovateľ nemá právny nárok na vyčerpanie celej sumy maximálneho finančného limitu. Poskytovanie služieb podľa tejto rámcovej dohody bude vykonávané vždy podľa aktuálnych potrieb a možností objednávateľa, na základe akceptovanej objednávky objednávateľa zadanej v súlade s touto rámcovou dohodou.

3.4 V dohodnutej cene za poskytnutie služieb sú zahrnuté všetky náklady poskytovateľa súvisiace s poskytnutím služieb podľa tejto rámcovej dohody a akceptovanej objednávky.

3.5 Cena za poskytnuté služby musí byť stanovená v mene EURO. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými na území Slovenskej republiky.

3.6 Poskytovateľ vyhlasuje, že služby poskytuje objednávateľovi za najlepších/ najvýhodnejších podmienok, aké poskytuje na relevantnom trhu.

3.7 Objednávateľ neposkytne poskytovateľovi žiadne preddavky ani zálohové platby.

**Článok IV.**

**Platobné podmienky a fakturácia**

4.1 Poskytovateľ vystaví objednávateľovi faktúru a doručí ju v dvoch (2) vyhotoveniach na adresu uvedenú v bode 4.2 tohto článku tejto rámcovej dohody do 15 pracovných dní odo dňa sprístupnenia aktualizácie softwaru podľa článku V. bod 5.2 tejto rámcovej dohody a splnenia ďalších povinností poskytovateľa podľa článku V. bod 5.3 tejto rámcovej dohody. Faktúry musia obsahovať všetky náležitosti daňového dokladu v súlade so zákonom NR SR č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúr vyhotovených poskytovateľom musí byť aj fotokópia akceptovanej objednávky, na základe ktorej bolo plnenie poskytnuté.

4.2 Poskytovateľ je povinný faktúry doručiť objednávateľovi na adresu: Centrálna evidencia faktúr, Košická 47, 812 72 Bratislava.

4.3 Objednávateľ zaplatí oprávnene účtovanú sumu formou bezhotovostného platobného styku a bez poskytnutia preddavku. Lehota splatnosti faktúr je 30 kalendárnych dní odo dňa doručenia faktúry objednávateľovi. Platobná povinnosť objednávateľa sa bude považovať za splnenú v deň, keď bude z účtu objednávateľa odpísaná príslušná suma v prospech účtu poskytovateľa.

4.4 V prípade, ak faktúra nebude spĺňať náležitosti daňového dokladu v súlade so zákonom NR SR č. 222/2004 Z. z. o dani z pridanej hodnoty v znení neskorších predpisov, alebo bude nesprávna alebo neúplná, objednávateľ je oprávnený vrátiť bez zaplatenia faktúru, ktorá je nesprávna alebo neúplná, a to najneskôr v posledný deň jej splatnosti. Oprávneným vrátením faktúry podľa predchádzajúcej vety prestáva plynúť lehota jej splatnosti. Nová 30 - dňová lehota splatnosti začne plynúť znova odo dňa doručenia novej opravenej faktúry.

4.5 Daň z pridanej hodnoty bude účtovaná v aktuálnej sadzbe podľa príslušných všeobecne záväzných právnych predpisov platných a účinných v deň vzniku daňovej povinnosti.

4.6 Faktúra sa považuje za uhradenú dňom odpísania finančných prostriedkov z bankového účtu objednávateľa uvedeného v záhlaví tejto rámcovej dohody v časti Objednávateľ.

**Článok V.**

**Miesto, čas a spôsob poskytnutia služieb**

5.1 Služby podľa tejto rámcovej dohody bude poskytovateľ poskytovať na základe písomne akceptovaných objednávok objednávateľa . V písomnej objednávke musí byť uvedené: číslo rámcovej dohody, na základe ktorej sa žiada plnenie, meno a podpis oprávneného pracovníka objednávateľa, cena plnenia. Objednávky budú zasielané poskytovateľovi e-mailom na: XXXXXXXXXX. Poskytovateľ je povinný takúto objednávku akceptovať a zaväzuje sa bezodkladne písomne oznámiť objednávateľovi jej akceptovanie. Ak dôjde k zmene e-mailovej adresy, je poskytovateľ povinný oznámiť takúto zmenu objednávateľovi do 48 hodín od tejto zmeny.

5.2 Poskytovateľ sa zaväzuje, že poskytne služby formou sprístupnenia aktualizácie softvéru v súlade s touto rámcovou dohodou do 48 hodín po doručení objednávky podľa bodu 5.1 tohto článku rámcovej dohody (ak nie je v písomnej objednávke požadovaný iný termín). Termín začatia poskytovania služieb oznámi poskytovateľ osobám uvedeným v bode 5.4 tohto článku tejto rámcovej dohody, a to najneskôr 24 hodín vopred.

5.3 Poskytovateľ je povinný bezodkladne po podpise tejto rámcovej dohody sprístupniť a dodať fyzické a elektronické služby formou sprístupnenia aplikácie v rámci webového rozhrania alebo terminálového rozhrania a poskytnúť za týmto účelom objednávateľovi všetky prístupové údaje. Údaje sa zaväzuje zaslať poskytovateľ formou e-mailu na emailové adresy osôb oprávnených konať podľa jednotlivých miest poskytnutia služieb a na adresu osoby oprávnenej konať za objednávateľa, uvedených v bode 5.4. tohto článku rámcovej dohody.

5.4 Osoby oprávnené konať vo veciach technických, prevzatia máp, reklamačných a súvisiacich úkonov budú vždy osoby oprávnená konať za objednávateľa spolu s osobou oprávnenou konať za jednotlivé miesta poskytovania služieb:

Rámcová dohoda č. XXXXXXX

Ministerstvo vnútra Slovenskej republiky, Letecký útvar MV SR

Funkcia: Vedúci oddelenia plánovania letov

Meno, priezvisko zodpovedného: Ing. Marek Frajt

Tel. číslo: +421 961 036 261

E-mail: [marek.frajt@minv.sk](mailto:marek.frajt@minv.sk), [ops.lumvsr@minv.sk](mailto:ops.lumvsr@minv.sk)

Ministerstvo vnútra Slovenskej republiky, Letecký útvar MV SR

Funkcia: Vedúci letového oddelenia

Meno, priezvisko zodpovedného: Ing. Jozef Královenský

Tel. číslo: +421 961 036 260

E-mail: jozef.kralovensky@minv.sk

5.5 Poskytovateľ oznámi objednávateľovi bez zbytočného odkladu okolnosti, ktoré by mohli viesť k oneskoreniu poskytnutia služieb, prípadne informuje objednávateľa o príčinách predpokladanej doby omeškania.

5.6 Miestami poskytnutia služieb podľa tejto rámcovej dohody sú:  Letecký útvar Ministerstva vnútra Slovenskej republiky, Letisko M.R. Štefánika, Bratislava. Konkrétne miesto poskytnutia služieb bude uvedené v príslušnej akceptovanej objednávke.

**Článok VI.**

**Zodpovednosť za škodu a náhrada škody, zodpovednosť za vady a záruka**

6.1 Poskytovateľ zodpovedá za škodu, ktorú spôsobí svojím konaním v rozpore s ustanoveniami tejto rámcovej dohody a/alebo akceptovanej objednávky a ustanoveniami príslušných všeobecne záväzných právnych predpisov platných na území  Slovenskej republiky a zaväzuje sa túto škodu v plnom rozsahu Objednávateľovi nahradiť.

6.2 Poskytovateľ sa zaväzuje poskytnúť plnenie podľa tejto rámcovej dohody a akceptovanej objednávky s odbornou starostlivosťou, v kvalite a podľa podmienok stanovených v tejto rámcovej dohode a/alebo v akceptovanej objednávke. Poskytovateľ sa zaväzuje poskytnúť plnenie podľa tejto rámcovej dohody.

6.3 Poskytovateľ poskytuje na služby záručnú dobu odo dňa začatia poskytovania služieb do skončenia doby trvania tejto rámcovej dohody.

6.4 Objednávateľ je povinný oznámiť zistené vady služby poskytovateľovi písomne e-mailom bez zbytočného odkladu, najneskôr do uplynutia dohodnutej záručnej doby.

6.5 V Oznámení o reklamácii objednávateľ uvedie: číslo tejto rámcovej dohody a akceptovanej objednávky, označenie zmluvných strán, popis vady a popis akým spôsobom sa vada prejavuje.

6.6 Poskytovateľ je povinný odstrániť vady spôsobom zodpovedajúcim povahe plnenia a povahe vady, pričom pri odstraňovaní vád plnenia sú si zmluvné strany povinné poskytnúť primeranú súčinnosť.

6.7 Poskytovateľ sa zaväzuje začať s odstraňovaním zistených vád bez zbytočného odkladu od uplatnenia oprávnenej reklamácie objednávateľa a vady odstrániť v čo najkratšom možnom čase prostredníctvom technickej podpory, najneskôr v lehote do 7 kalendárnych dní.

**Článok VII.**

**Zmluvné pokuty a úroky z omeškania**

7.1 V prípade, ak poskytovateľ neposkytne služby riadne a/alebo v termíne stanovenom v príslušnej akceptovanej objednávke, zaplatí objednávateľovi zmluvnú pokutu vo výške 0,05 % z ceny neposkytnutej služby, za každý i začatý deň omeškania.

7.2 V prípade omeškania objednávateľa s úhradou faktúry za poskytnuté služby, je poskytovateľ oprávnený si od objednávateľa nárokovať zaplatenie úroku z omeškania v zmysle ustanovenia § 369 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).

7.3 V prípade ak poskytovateľ neodstráni vady služby v lehote určenej v čl. VI. bod 6.7, je objednávateľ oprávnený požadovať od poskytovateľa zmluvnú pokutu vo výške 0,05 % z celkovej ceny služby, a to za každý i začatý deň omeškania s odstránením vady.

7.4Dohodnuté sankcie hradí povinná strana nezávisle na tom, či a v akej výške vznikne druhej strane škoda. Ak poskytovateľ neposkytne služby za podmienok dohodnutých v tejto rámcovej dohode a/alebo v akceptovanej objednávke, uhradí objednávateľovi okrem dohodnutej zmluvnej pokuty aj vzniknutú škodu v celom rozsahu.

7.5 Dohodnuté pokuty povinná strana uhradí strane oprávnenej do 30 dní odo dňa ich uplatnenia. Základom pre výpočet pokút je cena s DPH.

7.6 Zaplatením zmluvnej pokuty/zmluvných pokút podľa bodu 7.1 a/alebo 7.3 tohto článku tejto rámcovej dohody nie je dotknutý nárok objednávateľa na náhradu škody, ktorá prevyšuje zmluvnú pokutu.

**Článok VIII.**

**Vyššia moc**

8.1 Zmluvné strany sú zbavené zodpovednosti za čiastočné alebo úplné nesplnenie zmluvných povinností vyplývajúcich z tejto rámcovej dohody, ak je nesplnenie týchto zmluvných povinností preukázateľne spôsobené okolnosťami vylučujúcimi zodpovednosť (vyššia moc). Pre účely tejto rámcovej dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti trvá po dobu pôsobenia vyššej moci, najviac však dva (2) mesiace. Pokiaľ účinky týchto okolností netrvajú dlhšie ako 2 mesiace, zmluvné strany sú povinné dodržať rámcovú dohodu a akceptované objednávky, pričom sa dodacie a iné lehoty predlžujú o dobu trvania vyššej moci. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má každá zo zmluvných strán právo písomne odstúpiť od tejto rámcovej dohody a/alebo akceptovanej objednávky.

8.2 V prípade, ak nastanú okolnosti uvedené v bode 8.1 tohto článku tejto rámcovej dohody, sú zmluvné strany povinné sa navzájom písomne informovať, a to bez zbytočného odkladu, najneskôr do 10 kalendárnych dní od vzniku takýchto udalostí.

**Článok IX.**

**Postúpenie a prevod práv a povinností**

9.1 Zmluvné strany sa zaväzujú, že práva a povinnosti z tejto rámcovej dohody nebudú prevádzať ani postupovať bez predchádzajúceho písomného súhlasu druhej zmluvnej strany akýmkoľvek tretím osobám.

**Článok X.**

**Skončenie rámcovej dohody a/alebo akceptovanej objednávky**

10.1 Táto rámcová dohoda sa môže skončiť:

a) uplynutím dohodnutej doby;

b) písomnou dohodou zmluvných strán;

c) písomnou výpoveďou zo strany objednávateľa bez uvedenia dôvodu, pričom výpovedná lehota je dvojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená poskytovateľovi;

d) písomným odstúpením.

10.2 Objednávateľ je oprávnený písomne odstúpiť od tejto rámcovej dohody a/alebo akceptovanej objednávky v prípade podstatného porušenia rámcovej dohody a/alebo akceptovanej objednávky. Za podstatné porušenie tejto rámcovej dohody a/alebo akceptovanej objednávky poskytovateľom sa považuje:

1. také porušenie rámcovej dohody poskytovateľom, ktoré ohrozilo alebo narušilo plnenie predmetu tejto rámcovej dohody,
2. nesplnenie povinnosti poskytovateľa poskytnúť služby v rozsahu, kvalite a/alebo termíne stanovenom v príslušnej akceptovanej objednávke alebo inak dohodnutom termíne a v súlade s podmienkami stanovenými v tejto rámcovej dohode,
3. ak poskytovateľ stratí oprávnenie podľa článku II. bod 2.9 tejto rámcovej dohody,
4. ak stratia platnosť vyhlásenia poskytovateľa v zmysle článku II bod 2.10 a/alebo 2.11, tejto rámcovej dohody,
5. menej podstatné porušenie rámcovej dohody poskytovateľom, ktoré poskytovateľ napriek elektronickou poštou doručenej výzve objednávateľa neodstráni v primeranej lehote uvedenej vo výzve,
6. opakované menej podstatné porušenie rámcovej dohody poskytovateľom, pričom za opakované sa považuje, ak nastalo aspoň dvakrát.
   1. Za menej podstatné porušenie zmluvných povinností poskytovateľa sa považuje porušenie všetkých ostatných zmluvných povinností dohodnutých v tejto rámcovej dohode, ktoré neohrozujú alebo nenarušujú plnenie tejto rámcovej dohody.
   2. Objednávateľ ma právo písomne odstúpiť od tejto rámcovej dohody, ak:

a) v čase jej uzavretia existoval dôvod na vylúčenie poskytovateľa pre nesplnenie podmienky účasti podľa § 32 ods. 1 písm. a) zákona č. 343/2015 Z. z.,

b) ak rámcová dohoda nemala byť uzavretá s poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,

c) poskytovateľ nebol v čase uzavretia tejto dohody zapísaný v registri partnerov verejného sektora alebo ak bol vymazaný z registra partnerov verejného sektora podľa zákona č. 315/2016 Z. z.; alebo

d) došlo k splneniu zákonných dôvodov na odstúpenie od dohody (najmä § 19 zákona č. 343/2015 Z. z.),

e) proti poskytovateľovi sa začalo konkurzné konanie alebo reštrukturalizácia,

f) poskytovateľ vstúpil do likvidácie,

g) pre poskytovateľa sa stane plnenie z tejto rámcovej dohody úplne nemožným.

* 1. Poskytovateľ má právo písomne odstúpiť od tejto rámcovej dohody a/alebo akceptovanej objednávky ak:

a) objednávateľ preukázateľným spôsobom neposkytuje poskytovateľovi potrebnú súčinnosť pri plnení tejto rámcovej dohody, a to ani po doručenom písomnom upozornení a poskytnutí primeranej lehoty na nápravu poskytovateľom,

b) objednávateľ poruší rámcovú dohodu podstatným spôsobom, pričom za podstatné porušenie na strane objednávateľa sa považuje omeškanie objednávateľa s úhradou faktúry/faktúr o viac ako 60 dní po lehote jej/ich splatnosti.

10.6 Odstúpenie od rámcovej dohody a/alebo akceptovanej objednávky musí byť druhej zmluvnej strane oznámené písomne, inak je neplatné a musí v ňom byť uvedený dôvod, pre ktorý zmluvná strana od rámcovej dohody a/alebo akceptovanej objednávky odstupuje. Účinky odstúpenia nastanú dňom, kedy bolo písomné oznámenie odstúpenia odstupujúcej strany doručené druhej zmluvnej strane na adresu uvedenú v záhlaví tejto rámcovej dohody.

10.7 Zmluvná strana, ktorá odstúpi od tejto rámcovej dohody, má právo požadovať od druhej zmluvnej strany náhradu škody, ktorá jej týmto konaním vznikla, okrem prípadov vyššej moci.

10.8 Vzájomne poskytnuté plnenia, poskytnuté do dňa odstúpenia od tejto rámcovej dohody si zmluvné strany ponechajú. Poskytovateľ má nárok na náhradu dôvodných a preukázateľne vynaložených nákladov do dňa odstúpenia od tejto rámcovej dohody.

**Článok XI.**

**Subdodávateľ**

11.1. Poskytovateľ nemá v úmysle zadať podiel zákazky subdodávateľom, resp. v čase uzavretia tejto rámcovej dohody mu subdodávatelia nie sú známi.

11.2. Pre účely tejto rámcovej dohody sa subdodávateľom rozumie taký hospodársky subjekt, ktorý uzavrel alebo uzavrie s poskytovateľom písomnú odplatnú zmluvu na plnenie určitej časti zákazky, t.j. za subdodávateľa je považovaný ten, kto sa priamo bude podieľať na plnení rámcovej dohody, t.j. hospodársky subjekt bude plniť časť záväzku poskytovateľa a to na základe rámcovej dohody so subdodávateľom.

11.3. V prípade, ak sa poskytovateľ počas platnosti a účinnosti tejto rámcovej dohody rozhodne zadať časť zákazky subdodávateľom, bude povinný bezodkladne písomne oznámiť objednávateľovi najneskôr 10 pracovných dní pred dňom, kedy má subdodávateľ začať realizovať časť plnenia podľa tejto rámcovej dohody nasledovné údaje:

11.3.1. podiel zákazky, ktorý má v úmysle zadať navrhovanému subdodávateľovi,

11.3.2. predmet subdodávky,

11.3.3. informácie o navrhovanom subdodávateľovi v rozsahu obchodné meno alebo názov, sídlo, miesto podnikania a IČO subdodávateľa,

11.3.4. údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.

11.3.5. čestné vyhlásenie, že navrhovaný subdodávateľ, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), spĺňa, alebo najneskôr v čase plnenia bude spĺňať podmienku zápisu do registra partnerov verejného sektora podľa zákona č. 315/2016 Z. z. Objednávateľ si splnenie podmienky podľa tohto zákona u navrhovaného subdodávateľa overí v Registri partnerov verejného sektora. Ak navrhovaný subdodávateľ v stanovenej lehote nebude spĺňať túto podmienku, objednávateľ nebude akceptovať tohto subdodávateľa. Uvedené sa vzťahuje aj na navrhovaného subdodávateľa, ktorý nebol známy v čase uzavretia rámcovej dohody.

11.4. Zmluvné strany sa dohodli, že do rámcovej dohody budú formou dodatku doplnené údaje o všetkých navrhovaných subdodávateľoch, ktorých objednávateľ akceptoval, v rozsahu obchodné meno alebo názov, sídlo, miesto podnikania a IČO subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.

11.5. Poskytovateľ je povinný bezodkladne oznámiť objednávateľovi akúkoľvek zmenu údajov u subdodávateľov doplnených do rámcovej dohody v súlade s bodom 11.4. tejto rámcovej dohody a ak dôjde k takejto zmene počas trvania tejto rámcovej dohody, je poskytovateľ povinný písomne oznámiť objednávateľovi každú zmenu údajov o subdodávateľovi a to najneskôr 10 pracovných dní pred dňom, v ktorom má zmena subdodávateľa nastať.

11.6. Poskytovateľ zodpovedá za plnenie tejto rámcovej dohody tak, ako keby plnenie realizované na základe tejto rámcovej dohody realizoval sám. Poskytovateľ zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe rámcovej dohody o subdodávke.

**Článok XII.**

**Doručovanie**

12.1 Doručením formou poštovej zásielky sa rozumie prijatie zásielky zmluvnou stranou, ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka s doručenkou sa považuje takisto deň: a) v ktorý sa dostala do dispozičnej sféry adresáta (t. j. kedy zamestnanec pošty na odbernom lístku vyznačil dátum uloženia zásielky, alebo adresát odmietol zásielku prevziať) alebo b) v ktorý bola na nej zamestnancom pošty vyznačená poznámka, „adresát sa odsťahoval“, „adresát je neznámy“ alebo iná poznámka, ktorá znamená nedoručiteľnosť zásielky.

12.2 Doručením sa rozumie aj prijatie zásielky zmluvnou stranou, ktorej bola adresovaná v elektronickej podobe, pokiaľ túto formu doručovania rámcová dohoda pripúšťa. Písomnosti doručované e-mailom sa považujú za doručené v deň ich úspešného odoslania na príslušnú e- mailovú adresu, aj keď si ich druhá zmluvná strana neprečítala. Zmluvné strany sú povinné za účelom elektronického doručovania písomností ako aj ďalšej elektronickej komunikácie nastaviť v kontaktných e-mailových adresách automatické generovanie potvrdenia o doručení správy. Uvedené potvrdenie nemá vplyv na dohodnutý okamih doručenia.

12.3 Komunikácia medzi stranami rámcovej dohody bude prebiehať prostredníctvom oprávnených/zodpovedných osôb uvedených v tejto rámcovej dohode, prípadne nimi písomne poverených osôb. V prípade, ak nastanú personálne zmeny u ktorejkoľvek strany rámcovej dohody, je táto povinná druhej strane dohody bezodkladne písomne poskytnúť aktuálny zoznam týchto osôb a ich kontaktné údaje. Zmluvné strany súhlasia s tým, že prípadné organizačné zmeny, zmeny v názve alebo označení zmluvnej strany, resp. jej organizačných zložiek (útvarov a zariadení), zmeny oprávnených osôb, zmeny adresy na doručovanie elektronickej adresy (e- mailu) a zmeny IBAN nie sú zmenami podliehajúcimi súhlasu druhej zmluvnej strany, a preto nebudú predmetom dodatku k tejto rámcovej dohode. Vyžaduje sa však ich bezodkladné písomné oznámenie druhej zmluvnej strane, a to najneskôr v lehote do 3 kalendárnych dní od ich zmeny. Ak zmluvná strana v stanovenej lehote druhú stranu o zmene neinformuje, platí stav ako keby k zmene ani nedošlo, t.j. napr. považuje sa doručenie písomností za riadne vykonané na poslednú známu adresu na doručovanie. Dohoda zmluvných strán podľa tohto ustanovenia rámcovej dohody nemá vplyv na povinnosť poskytovateľovi oznámiť zmenu e-mailovej podľa článku V bod 5.1 tejto rámcovej dohody.

**Článok XIII.**

**Záverečné ustanovenia**

13.1 Táto rámcová dohoda sa uzatvára na štyridsaťosem (48) mesiacov odo dňa nadobudnutia jej účinnosti do vyčerpania finančného limitu uvedeného v článku III. bod 3.3 tejto rámcovej dohody, podľa toho, ktorá skutočnosť nastane skôr.

13.2 Táto rámcová dohoda nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v centrálnom registri zmlúv vedenom Úradom vlády SR, v súlade s ustanovením § 47a ods. 2 zákona č.40/1964 Zb. Občiansky zákonník v znení neskorších predpisov.

13.3 Táto rámcová dohoda sa povinne zverejňuje v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

13.4 Právne vzťahy založené touto rámcovou dohodou sa riadia právnym poriadkom Slovenskej republiky. Ak nie je dohodnuté v tejto rámcovej dohode inak, riadia sa právne vzťahy touto rámcovou dohodou zvlášť neupravené príslušnými ustanoveniami zákona č. 343/2015 Z. z., Obchodného zákonníka a súvisiacimi všeobecne záväznými právnymi predpismi Slovenskej republiky. Toto ustanovenie sa v rovnakom rozsahu vzťahuje aj na akceptované objednávky uzatvárané na základe tejto rámcovej dohody.

13.5 Zmluvné strany sa dohodli, že všetky prípadné spory z tejto rámcovej dohody a/alebo z akceptovaných objednávok budú riešiť vzájomnou dohodou. V prípade, ak ku vzájomnej dohode nedôjde, zmluvné strany sa dohodli na príslušnosti všeobecných súdov Slovenskej republiky.

13.6 Jednotlivé ustanovenia tejto rámcovej dohody môžu byť menené, doplňované a rušené iba po predchádzajúcej dohode zmluvných strán, formou písomných, očíslovaných dodatkov k tejto rámcovej dohode, podpísaných oprávnenými zástupcami obidvoch zmluvných strán. Všetky zmeny tejto rámcovej dohody uvedené v dodatkoch budú tvoriť jej neoddeliteľnú súčasť s výnimkou prípadov uvedených v bode 12.3 tejto rámcovej dohody, kedy bude postačovať jednostranné písomné oznámenie doručené druhej zmluvnej strane. Zmeny v tejto rámcovej dohode je možné vykonať len v súlade s § 18 zákona č. 343/2015 Z. z..

13.7 Zmluvné strany vyhlasujú, že ich prejavená vôľa je slobodná a vážna, ich spôsobilosť na právne úkony nie je obmedzená, že si rámcovú dohodu prečítali a s jej obsahom sa oboznámili, že nebola uzavretá v tiesni za nápadne nevýhodných podmienok, jej obsah im je dostatočne zrozumiteľný a určitý, súhlasia s ním, čo svojimi vlastnoručnými podpismi potvrdzujú.

13.8 Táto rámcová dohoda je vyhotovená v piatich rovnopisoch, z toho štyri pre objednávateľa a jeden pre poskytovateľa.

13.9 Neoddeliteľnou súčasťou tejto rámcovej dohody sú prílohy:

Príloha č. 1 Štruktúrovaný rozpočet ceny.

Prílohe č. 2 Opis predmetu zákazky

|  |  |
| --- | --- |
| Za poskytovateľa: | Za objednávateľa: |
|  |  |
|  |  |
| V Bratislave dňa ............................. | V Bratislave dňa ............................. |
|  |  |
| ........................................................ | ........................................................ |
| XYZ | XYZ |
| XYZ | XYZ |

Príloha č. 1 k rámcovej dohode č. XXXXXXX

Štruktúrovaný rozpočet ceny